ભારતના ભૂતપૂર્વ કેપ્ટન અને ઓલરાઉન્ડર કપિલદેવે ગઈ કાલે હાર્દિકને ભારતીય ટીમની વન ડે કેપ અર્પણ કરી. ત્યાર બાદ હાર્દિકે વન ડે કરિયરની શરૂઆત કરી. પહેલી જ ઓવરમાં માર્ટિન ગપ્ટિલને આઉટ કરીને કરિયરની પહેલી જ ઓવરમાં વિકેટ ઝડપનારા બોલર્સમાં પોતાનું નામ નોંધાવી દીધું. ગઈ કાલે મેન ઓફ ધ મેચનો એવોર્ડ મેળવ્યા બાદ હાર્દિકે કહ્યું, ”કરિયરની પહેલી જ વન ડે મેચમાં આ અવોર્ડ હાંસલ કરવો મારા માટે બહુ જ ખાસ છે. હું આ ક્ષણને જિંદગીભર યાદ રાખીશ. હું બહુ જ ખુશ છું. શરૂઆતમાં થોડો નર્વસ હતો, પરંતુ ઓસ્ટ્રેલિયા અને ઘરેલુ સિઝનમાં હું ઘણી બોલિંગ કરી ચૂક્યો છું. આથી મેં ઝડપી બોલ ફેંકવાને બદલે લાઇન-લેન્થથી બોલિંગ કરવા પર ધ્યાન આપ્યું હતું.”